पानी के झगड़े में शराबी बेटे ने की पिता की पीट-पीट कर हत्या
नई दिल्ली | पानीको लेकर हुए झगड़े में एक कलयुगी बेटे ने अपने 75 वर्षीय पिता की पीट-पीट कर हत्या कर दी। वारदात दक्षिण-पश्चिम जिले के बिंदापुर थाना क्षेत्र के खुशीराम पार्क इलाके में रात करीब 12.15 बजे हुई है। मृतक की पहचान राम कुमार के रूप में हुई है। पुलिस ने मृतक के शव को पोस्टमार्टम के लिए भेजने के बाद आरोपी बेटे चेतन (40) को गिरफ्तार कर सलाखों के पीछे भेज दिया है। पुलिस के अनुसार, 75 वर्षीय रामकुमार अपने बेटे-बहू के साथ बिंदापुर के खुशी पार्क इलाके में रहते थे। उनका बेटा चेतन ई-रिक्शा चलाता है। पुलिस के अनुसार, प्रारंभिक जांच में सामने आया है कि आरोपी चेतन रात करीब 12 बजे शराब के नशे में धुत होकर घर पहुंचा था। घर पहुंचने पर उसने पाया कि पानी की सभी बाल्टियां खाली हैं। जिस पर वह अपने पिता के साथ गाली-गलौच करते हुए पानी भरने की वजह पूछने लगा। विरोध करने पर आरोपी ने अपने पिता को लात-घूंसों से मारना शुरू कर दिया। वह तब तक उन्हें पीटता रहा जब तक वह बेहोश होकर गिर नहीं गए। इस बीच परिजनों ने बुजुर्ग को बचाने की कोशिश भी की, लेकिन वे नाकाम रहे।
नशाउतरा तो पिता को अस्पताल लेकर पहुंचा आरोपी
नशाहल्का होने पर आरोपी को अहसास होने लगा कि उसने क्या गुनाह कर डाला। इसके बाद वह अपने पिता को लेकर स्थानीय निजी नर्सिंग होम लेकर पहुंचा। जहां चिकित्सकों ने बुजुर्ग को मृत घोषित कर दिया। अस्पताल की ओर इसकी जानकारी बिंदापुर पुलिस स्टेशन को दी गई। सूचना मिलने के बाद मौके पर पहुंची पुलिस ने आरोपी चेतन को गिरफ्तार कर लिया।
बिंदापुर थाना क्षेत्र के खुशीराम पार्क इलाके की घटना, आरोपी बेटा गिरफ्तार
hin_Deva hin_Deva hin_Deva hin_Deva bho_Deva